Ehdotus neuvoston asetukseksi (EY) koheesiorahastosta annetun asetuksen (EY) N:o 1164/94 muuttamisesta /* KOM/98/0130 lopull. - AVC 98/0104 */



Virallinen lehti nro C 159 , 26/05/1998 s. 0007



Ehdotus neuvoston asetukseksi (EY) koheesiorahastosta annetun asetuksen (EY) N:o 1164/94 muuttamisesta (98/C 159/05) KOM(1998) 130 lopull. - 98/0104(AVC) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 d artiklan toisen kohdan, ottaa huomioon komission ehdotuksen, ottaa huomioon Euroopan parlamentin puoltavan lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että 1. neuvosto tarkastelee neuvoston asetuksen (EY) N:o 1164/94 (1) 16 artiklan 1 kohdan mukaisesti mainittua asetusta uudelleen ennen 31 päivää joulukuuta 1999, 2. vuonna 1994 määriteltyjen koheesiorahaston perusperiaatteiden soveltamista koheesiorahaston toimintaan on jatkettava vuoteen 2006 asti, mutta rahaston hallinnoinnista saatu kokemus on osoittanut tarpeelliseksi parantaa niitä, 3. euron yhtenäisvaluutan vaikuttaessa yhteisön makrotaloudelliseen tilanteeseen, on tukea saavia maita koskevat tukikelpoisuusperusteet säilytettävä ennallaan bruttokansantulon osalta, 4. jokaisen euroon osallistuvan jäsenvaltion on esitettävä neuvostolle vakausohjelma, jossa määritetään erityisesti keskipitkän aikavälin budjettitavoitteet lähes tasapainoisesta tai ylijäämäisestä budjettitilanteesta, 5. Euroopan parlamentti ja neuvosto ovat vahvistaneet Euroopan laajuista liikenneverkkoa koskevat suuntaviivat päätöksessä N:o 1692/96/EY (2), 6. siirtymäkauden aikana (1 päivästä tammikuuta 1999 31 päivään joulukuuta 2001) kaikki tämän asetuksen viittaukset euroon katsotaan pääsääntöisesti viittauksiksi euroon neuvoston asetuksen . . ./98 2 artiklan toisessa virkkeessä tarkoitettuna valuuttayksikkönä, 7. sen sijaan makrotaloudellisiin edellytyksiin olisi tehtävä muutoksia, 8. neuvoston asetuksessa (EY) N:o 1466/97 (3) vahvistetaan talousarviomenettelyjen valvontaa sekä tehostetaan talouspolitiikan valvontaa ja yhteensovittamista, 9. julkishallinnon rahoitustarpeeseen (alijäämä), bruttokansantuotteeseen ja bruttokansantuloon liittyvät alustavat tiedot ja lopulliset tilastot on laadittava yhteisössä Euroopan kansantalouden tilinpito- ja aluetilinpitojärjestelmän säännöistä annetun neuvoston asetuksen (EY) N:o 2223/96 (4), sellaisena kuin se on muutettuna asetuksella (EY) N:o 448/98 (5), mukaisesti, 10. Amsterdamissa 17 päivänä kesäkuuta 1997 kokoontuneen Eurooppa-neuvoston antamassa päätöslauselmassa vakaus- ja kasvusopimuksesta (6) tarkennetaan jäsenvaltioiden, komission ja neuvoston asemaa, 11. olisi arvioitava jokaisen euroon osallistuvan jäsenvaltion makrotaloudellisten ehtojen täyttyminen vakaussopimuksella käyttöön otetun ennakkovaroitusjärjestelmän osalta ja ottaen huomioon kyseisen jäsenvaltion velvollisuudet euron vakauteen, 12. tuen korkeaa tasoa koskevan periaatteen säilyttämiseksi, on pyrittävä edistämään muihin rahoituslähteisiin turvautumista; tukimääriä olisi muutettava, jotta tehostettaisiin rahastosta peräisin olevien varojen kerrannaisvaikutusta ja otettaisiin paremmin huomioon hankkeiden tuottavuus; perustamissopimuksen 130 r artiklassa esitettyä periaatetta, jonka mukaan saastuttajan on maksettava, on noudatettava rahastosta rahoitettavissa toimissa, 13. jäsenvaltion vastuu varainhoidon valvonnassa on määriteltävä selkeästi, 14. olisi varmistettava rahoituksen jatkuvuus käynnissä oleville toimille ja niiden mukauttaminen uusiin lainsäädännöllisiin vaatimuksiin, ja 15. sen vuoksi olisi muutettava asetusta (EY) N:o 1164/94, ON ANTANUT TÄMÄN ASETUKSEN: 1 artikla Muutetaan asetus (EY) N:o 1164/94 seuraavasti: 1. Lisätään 2 artiklaan 4 kohta seuraavasti: "4. Saadakseen rahaston tukea 1 päivästä tammikuuta 2000 alkaen edunsaajina olevien jäsenvaltioiden on käynnistettävä ohjelma, josta säädetään neuvoston asetuksen (EY) N:o 1466/97 (*) 3 ja 7 artiklassa. Neljä jäsenvaltiota, jotka täyttävät 1 kohdassa tarkoitetun bruttokansantuotetta koskevan ehdon, ovat Kreikka, Espanja, Irlanti ja Portugali. Välitarkistus, josta säädetään 3 kohdassa, tehdään ennen vuoden 2003 loppua, ja se perustuu bruttokansantuotteeseen asukasta kohti laskettuna yhteisön vuosia 2000-2002 koskevien lukujen perusteella. (*) EYVL L 209, 2.8.1997, s. 1." 2. Muutetaan 3 artikla seuraavasti: a) Muutetaan 1 kohta seuraavasti: i) Poistetaan ensimmäisestä luetelmakohdasta ilmaisu"viidennen". ii) Korvataan toinen luetelmakohta seuraavasti: "- liikenteen infrastruktuuria olevat yhteistä etua hankkeet, jotka jäsenvaltiot rahoittavat ja jotka yksilöidään Euroopan parlamentin ja neuvoston päätöksessä N:o 1692/96/EY (*) hyväksyttyjen suuntaviivojen puitteissa. (*) EYVL L 228, 9.9.1996, s. 1." b) Muutetaan 2 kohdan toinen luetelmakohta seuraavasti: i) korvataan johdantokappale seuraavasti: "teknisen avun toimenpiteisiin, mukaan lukien tiedotus- ja julkistamistoimenpiteet, ja erityisesti": ii) Lisätään b alakohtaan ilmaisun "seurantaa" jälkeen ilmaisu "valvontaa". 3. Lisätään 4 artiklaan kolmas ja neljäs kohta seuraavasti: "Tammikuun 1 päivästä 2000 alkaen maksusitoumuksiin käytettävissä olevien varojen kokonaismäärä vuoden 1999 hintatason mukaan kaudelle 2000-2006 on 21 miljardia euroa. Jokaisena mainitun kauden vuotena maksusitoumusmäärärahat ovat vuoden 1999 hintatason mukaan 3 miljardia euroa vuodessa." 4. Muutetaan 6 artikla seuraavasti: a) 4 kohdasta tulee 2 kohta. b) Korvataan 3 kohta seuraavasti: "3. Toista ja kolmatta alakohtaa sovelletaan euroon osallistuviin jäsenvaltioihin 1 päivästä tammikuuta 2000. Rahastosta ei rahoiteta uutta hanketta, tai jos kyseessä on tärkeä hanke, mitään hankkeen uutta vaihetta, jos: a) komissio antaa asianomaista jäsenvaltiota koskevan suosituksen, jonka se toimittaa neuvostolle asetuksen (EY) N:o 1466/97 6 artiklan 3 kohdan toimeenpanoon puitteissa julkistalouden alijäämän välttämiseksi, tai b) komissio antaa asianomaista jäsenvaltiota koskevan suosituksen, jonka se toimittaa neuvostolle neuvoston asetuksen (EY) N:o 1467/97 (*) 3 artiklan 2 kohdan mukaisesti. Rahoituksen keskeytys päättyy heti kun komissio toteaa, että asianomainen jäsenvaltio on toteuttanut a ja b alakohdassa tarkoitetussa suosituksessa todetun tilanteen korjaamiseksi toisessa alakohdassa edellytetyt toimenpiteet, ja b alakohtaa sovellettaessa erityisesti, kun neuvosto on päättänyt, ettei liiallista julkistalouden alijäämää ole, tai i) jos a alakohtaa sovellettaessa neuvosto ei ole antanut asetuksen (EY) N:o 1466/97 6 artiklan 3 kohdassa säädettyä suositusta kolmen kuukauden kuluessa komission suosituksen toimittamisesta, ii) jos b alakohtaa sovellettaessa neuvosto ei ole tehnyt päätöstä liiallisen julkistalouden alijäämän esiintymisestä neuvoston asetuksen (EY) N:o 1467/97 3 artiklan 3 kohdassa säädetyssä määräajassa. (*) EYVL L 209, 2.8.1997, s. 6." c) Lisätään 4 kohta seuraavasti: "4. Jos 1 tai 5 kohdassa tarkoitetun suosituksen alijäämää koskevia lukuja tarkistettaessa ilmenee, että jäsenvaltion alun perin toimittamat ennakkoluvut ja komission vahvistamat tilastot eroavat suuresti ja perusteettomasti toisistaan, komissio voi kuultuaan asianomaisen jäsenvaltion selonteon asiasta poistaa edellisen tarkastuksen jälkeen myönnetyn tuen osittain tai kokonaisuudessaan." d) 2 kohdasta tulee 5 kohta. 5. Muutetaan 7 artikla seuraavasti: a) Muutetaan 1 kohta seuraavasti: i) Korvataan toinen alakohta seuraavasti: "Tuen määrää voidaan kuitenkin pienentää 1 päivästä tammikuuta 2000, jotta otetaan huomioon hankkeen mahdollisesti synnyttämät tulot sekä tarvittaessa sovelletaan periaatetta, jonka mukaan saastuttaja maksaa." ii) Lisätään kolmas alakohta seuraavasti: "Komissio maksimoi rahastosta peräisin olevien varojen kerrannaisvaikutuksen suosimalla yksityisten rahoituslähteiden käytön lisäämistä." b) Korvataan 2 kohdassa ilmaisu"tuen laskemisen perustana olevan menojen määrän" ilmaisulla "tuen". 6. Muutetaan 10 artikla seuraavasti: a) Korvataan 3 kohdassa ilmaisu "ecua" ilmaisulla "euroa". b) [Tämä ei koske suomenkielistä toisintoa.] c) Lisätään 5 kohdan kolmannessa luetelmakohdassa ilmaisun "täytäntöönpanossa" jälkeen ilmaisu "mukaan lukien saastuttaja maksaa"-periaate. 7. Muutetaan 12 artikla seuraavasti: a) Korvataan 1 ja 2 kohta seuraavasti: "1. Jäsenvaltiot vastaavat ensi sijassa hankkeen varainhoidon valvonnasta. Sen varmistamiseksi, että rahastosta rahoitetut hankkeet saatetaan asianmukaisesti päätökseen, jäsenvaltioiden on: - tarkastettava säännöllisesti, että yhteisön rahoittamat toimenpiteet suoritetaan oikein, - estettävä sääntöjenvastaisuuksia ja ryhdyttävä hallinnollisiin ja oikeudellisiin toimiin niitä vastaan, - perittävä takaisin varat, jotka on menetetty väärinkäytön tai laiminlyönnin vuoksi. Jäsenvaltio vastaa maksettujen varojen takaisinmaksusta, paitsi jos jäsenvaltio ja/tai hankkeen täytäntöönpanosta vastaava viranomainen voi osoittaa, ettei kyse ole niiden väärinkäytöstä tai laiminlyönnistä. 2. Jäsenvaltiot toimivat yhteistyössä komission kanssa varmistaakseen, että rahaston tuki käytetään moitteettoman varainhoidon periaatteen mukaisesti. Jäsenvaltioiden on toimitettava komissiolle tiedot tätä varten toteuttamistaan toimenpiteistä sekä erityisesti kuvaus toiminnan tehokkaan täytäntöönpanon varmistamiseksi vahvistetuista valvonta- ja hallintojärjestelmistä, jotka ne ovat ennakolta tarkistaneet. Niiden on annettava komissiolle määräajoin tietoa hallinnollisista ja oikeudellisista seuraamuksista. Jäsenvaltiot ja komissio toteuttavat tarpeelliset toimenpiteet varmistaakseen toimitettujen tietojen luottamuksellisuuden." b) Korvataan 4 kohta seuraavasti: "4. Komissio varmistaa, että jäsenvaltioissa on moitteettomasti toimiva hallinto- ja valvontajärjestelmä, joka takaa rahaston tuen tehokkaan ja sääntöjenmukaisen käytön. Rajoittamatta jäsenvaltioiden kansallisten lakien, asetusten ja hallinnollisten määräysten mukaisesti suorittamia tarkastuksia sekä perustamissopimuksen 188 a artiklan määräysten soveltamista ja muita perustamissopimuksen 209 artiklan c alakohdan mukaisesti suoritettuja tarkastuksia, komission virkamiehet tai muut sen henkilökuntaan kuuluvat voivat valvoa paikalla, erityisesti ilman ennakkoilmoitusta tehtävin tarkastuksin, rahaston rahoittamaa toimintaa, sekä tarkastella kansallisten viranomaisten, joiden on ilmoitettava komissiolle tätä tarkoitusta varten annetut säännökset, käyttöön ottamia hallinto- ja valvontajärjestelmiä." 8. Muutetaan 16 artikla seuraavasti: Korvataan 1 kohdassa ilmaisu "ennen vuoden 1999 päättymistä" ilmaisulla "viimeistään 31 päivänä joulukuuta 2006". 2 artikla Ennen tämän asetuksen voimaantuloa jätetyt hakemukset ovat edelleen voimassa edellyttäen, että niitä kahden kuukauden kuluessa asetuksen voimaantulosta täydennetään tarvittaessa sen vaatimuksia vastaaviksi. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 130, 25.5.1994, s. 1. (2) EYVL L 228, 9.9.1996, s. 1. (3) EYVL L 209, 2.8.1997, s. 1. (4) EYVL L 310, 30.11.1996, s. 1. (5) EYVL L 58, 27.2.1998, s. 1. (6) EYVL C 236, 2.8.1997, s. 1.